OpenLLM-France/wikimedia huggingface dataset:
# Lurraren historia egun bakar batean

Lurraren historia egun bakar batean laburtuko bagenu, historiako gertakari guztiak azkeneko segundoan gertatuko lirateke. Garai geologiko guztien hedapena 4,5 mila milioi urtekoa da, gutxi gorabehera.
| Ordua | Gertaera |
| 00:00 | Lurraren sorrera |
| 01:36 | Ezagutzen diren mineralik zaharrenak. |
| 03:42 | Bizitzaren jatorria |
| 05:18 | Fotosintesia egiten zuten lehenengo mikroorganismoak |
| 06:24 | Lehenengo diamanteak. |
| 09:00 | Lehenengo zianobakterioak. |
| 10:06 | Atmosferan oxigeno diatomikoa agertzen da. |
| 11:42 | Ezagutzen den lehenengo glaziazioa. |
| 13:18 | Lehen izaki aerobikoak. |
| 14:24 | Ezagutzen den meteorito kraterrik zaharrena. |
| 16:30 | Lehenengo nukleo zelularrak. |
| 19:42 | Lehenengo heterotrofo eta harrapakariak |
| 20:24 | Lehen izaki zelulanitzak |
| 20:40 | Pangea I sortu zen. |
| 20:42 | Lurraren historiako eperik hotzena |
| 21:18 | Lehenengo arrainak. |
| 22:00 | Lehenengo anfibio eta zuhaitzak |
| 22:24 | Pangea II sortu zen. |
| 22:36 | Lurraren historiako estintzio handiena. |
| 22:53 | Lehenengo ugaztunak. |
| 22:56 | Pangea II apurtu zen. |
| 23:12 | Lehenengo hegaztiak |
| 23:18 | Lehenengo loreak. |
| 23:38 | Kontinenteen erdiak uraz estali ziren. |
| 23:39 | Dinosauroen desagerpena |
| 23:50 | Lehenengo tximinoak. |
| 23:58 | Lehenengo hominidoak. |
| 23:59:00 | Homo generoa agertu zen. |
| 23:59:59,82 | Antzinako Egipton piramideak eraiki ziren. |
| 23:59:59,98 | Kristobal Kolon Amerikara iritsi zen. |
| 24:00:00 | Orain |

## Ikus, gainera

* Garai geologiko
* Lurra
* Lurraren adina
* Lurraren historia

## Kanpo estekak

* Datuak: Q3753814
# Lurraren zientziak

Lurraren zientziak (edo geozientziak) Lur planetari dagozkion zientzia guztiak biltzeko erabiltzen den terminoa da. Planeten zientzien artean kasu berezia da, orain arte dakigunagatik Lurra baita bizitza duen planeta bakarra. Lurren zientzien baitan lau diziplina nagusi daude: geografia, geologia, geofisika eta geodesia. Diziplina nagusi hauek fisika, kimika, biologia, kronologia eta matematika erabiltzen dituzte Lurraren ezaugarri nasugien ulermen kuantitatiboa osatzeko.

## Lurraren zientzia nagusiak

Lurraren zientzien barruan hurrengoak sartzen dira:
* Geologiak lurrazalaren (edo litosferaren) atalak eta haien garapen historikoa deskribatzen du. Geologiak barne hartzen ditu mineralogia eta petrologia, geokimika, geomorfologia, paleontologia, estratigrafia, geologia estrukturala, ingeniaritza geologikoa eta sedimentologia.
* Geofisikak eta geodesiak Lurraren irudia ikertzen dute, indarren aurrean dituen erreakzioak, bere eremu magnetikoak eta eremu grabitatorioak. Geofisikoek Lurraren nukleoa eta mantua aztertzen dute, bai eta plaken tektonika eta jarduera sismikoa ere.
* Lurzoruaren zientziak lurrazalaren azaleko aldea aztertzen dute, gehien bat lurzoruaren eratze-prozesuei dagozkien esparruak. Bi atal nagusi ditu: edafologia eta pedologia.
* Ozeanografia eta hidrologia (limnologia ere hemen sartzen da) Lurraren hidrosfera edo ur-atala ikertzen dute, lehenak itsasoak eta bigarrenak ur kontinentalak.
* Glaziologiak Lurraren izotz-atala ikertzen du.
* Atmosferaren zientziek Lurraren atal gaseosoa aztertzen dute, lurrazalaren eta exosferaren artean dagoena. Hemen daude meteorologia, klimatologia, kimika atmosferikoa eta fisika atmosferikoa.
* Lurraren geruzarik garrantzitsuenetako bat biosfera da, eta atal hori ikertzen duena biologia da.

## Kanpo estekak

* Datuak: Q8008
* Multimedia: Earth sciences / Q8008
# Marcelino Usatorre

Marcelino Usatorre Royo (Lekeitio, 1902ko ekainaren 2a - Mosku, 1966ko uztailaren 28a) bizkaitar miliziano komunista izan zen.
Gerra Zibilean milizia errepublikanoetan sartu eta teniente koronel eta 27. dibisioaren komandante bilakatu zen. Sobietar Batasunean erbesteratu zen baina ez zuen Bigarren Mundu Gerran parte hartu.
# Marcell Jansen

Marcell Jansen (Mönchengladbach, 1985eko azaroaren 4a) alemaniar futbolari ohia da.
Borussia Mönchengladbach taldean hasi zuen bere kirol ibilbidea. 2008-2009 denboraldian FC Bayern München jokatu zuen eta bere ibilbidea Hamburger SVn amaitu zuen.
2005etik 2014ra 45 partida jokatu zituen Alemaniako futbol selekzio nazionalarekin. Selekzioarekin Europako txapeldunorde izan zen 2008an, eta brontzezko domina 2010eko eta 2014ko munduko txapelketetan.

## Palmaresa

Bayern Munich
* Bundesliga: 2007–08
* DFB-Pokal: 2007–08
* Alemaniako futbol ligako kopa: 2007
Alemania
* Munduko Futbol Txapelketa brontzezko domina: 2006, 2010
* Europako Futbol Txapelketa runner-up: 2008

## Kanpo estekak

* Datuak: Q152940
* Multimedia: Marcell Jansen / Q152940
# Marcelino Oreja Elosegi

Marcelino Oreja Elosegi (Ibarrangelu, 1891 – Arrasate, 1934ko urriaren 5a) gipuzkoar politikari, abokatu, ingenari eta enpresaburua izan zen.
Gaztetan, ikasle garaietan, Espainiako Ikasle Katolikoen konfederazioko idazkari nagusia izatera heldu zen. Geroago, Unión Cerrajera de Mondragón eta Vidriera Española enpresetako administrazio kontseiluetako buru izan zen eta 1931ko hauteskundeetan diputatu aukeratu zuten Bizkaitik. Acción Católica eta Asociación Católica de Propagandistas kide izanik, tradizionalismotik oso hurbil zegoen politikaria izan zen, eta Euskal Herriarentzako Sortarauaren defendatzaile sutsua izan zen.
1934ko Iraultzaren barnean, langile sozialista eta sindikalistak kontratatu nahi ez izateaz akusaturik ("UGTkoek belarra jango dute"la adierazi zuen publikoki) langile altxatuek Unión Cerrajeran berau atzeman eta ihesaldi behartu batean tiroz hil zuten Arrasateko Herriko Etxean, Dagoberto Resustarekin batera.

## Familia

Marcelino Oreja Elosegi enpresari eta politikari tradizionalisten familia baten kidea da. Bere familiaren sorterria, Gipuzkoako Orexa herrian datza. Semea Marcelino Oreja Agirre zuen, honek, kristau demokrazia bultzatu zuen Unión de Centro Democrático sortzeko eta Espainiako Trantsizio Demokratikoan, senatari eta, 1976 eta 1980 artean, Espainiako Kanpo Harremanetarako Ministro bilakatu zen. Ricardo eta Benigno bere osabak frankismoaren garaian diputatuak ere izan ziren. Bere semearen iloba Jaime Mayor Oreja da.

## Erreferentziak

* ↑ «El último revolucionario» Diario Vasco 2006-04-30.

## Ikus, gainera

* Joaquín Beuntza
* Ignacio Baleztena
* Joaquín Baleztena
* Orexa (familia)
* Datuak: Q3755106
* Multimedia: Marcelino Oreja Elósegui / Q3755106
# Marcelino Ramos

Marcelino Ramos Brasilgo udalerri bat da, Rio Grande do Sul estatuan kokatua. 4.320 biztanle ditu 229,759 km²ko eremuan.

## Ikus, gainera

* Rio Grande do Sul

## Kanpo estekak

* Datuak: Q1757733
* Multimedia: Marcelino Ramos / Q1757733
# Marcell Jacobs

Lamont Marcell Jacobs (El Paso, 1994ko irailaren 26a) atletismoan lehiatzen den kirolari italiarra da, abiadura-lasterketetan aritzen da.
Tokioko 2020ko Olinpiar Jokoetan parte hartu zuen, eta 100 metroko proban urrezko domina lortu zuen. Urrezko domina irabazi zuen 2021eko Pista Estaliko Europako Atletismo Txapelketan ere, 60 metroko proban.

## Nazioarteko palmaresa

Olinpiar Jokoak :
| Urtea | Tokio | Urrea | Proba |
| 2021 | Tokio (Japonia) | 01 ! | 100 m |
| Pista Estaliko Europako Txapelketa ||||
| Urtea | Lekua | Domina | Proba |
| 2021 | Toruń (Polonia) | 01 ! | 60 m |

## Erreferentziak

* ↑ «Marcell Jacobs». fidal.it (Italieraz).
* ↑ (Gaztelaniaz) Tronchoni, Nadia. (2021-07-23). «Juegos Olímpicos Tokio 2020 | La selección femenina de hockey cae eliminada en los penaltis ante Gran Bretaña» EL PAÍS (Noiz kontsultatua: 2021-08-02).

## Kanpo estekak

* Datuak: Q25366209
* Multimedia: Marcell Jacobs / Q25366209
# Marcella Filippi

Marcella Filippi (Bergamo, 1985eko irailaren 27a) saskibaloi jokalari da. Italia ordezkatu zuen 2020ko Udako Olinpiar Jokoetan.

## Erreferentziak

* ↑ Marcella Filippi

## Kanpo estekak

* Datuak: Q3845498
# Marcelino Ugalde ikastetxeko hondamendia

Marcelino Ugalde ikastetxeko hondamendia Ortuellako Marcelino Ugalde ikastetxean 1980ko urriaren 23an gertatutako gas-leherketa da. Leherketa hark 52 hildako eragin zituen: 49 haur, bi irakasle eta ikastetxeko sukaldari bat.

## Gertakaria

Marcelino Ugalde ikastetxea 1972. urtean eraiki zen eta 1.300 haurrentzako lekua zeukan. Ortuellako Ganguren auzoan dago, herritik aldendutako gune garai batean alegia. 1980eko urriaren 23an gas-leherketa gertatzean, eskola barruan 800 eta 900 haur inguru zeuden, 28 gelatan banaturik. Goizeko hamabiak hamar gutxiagotan izan zen leherketa, sotoan zegoen gas azpiegituran. Momentuan, eskolako beheko solairua behera erori zen, eta hondakinen artean, 80 edo 90 ume inguru harrapaturik geratu ziren.
Leherketa gertatu eta berehala, inguruan bizi ziren bizilagunek eta ortuellar guztiek eskolara jo zuten, zer gertatu zen jakin eta hondakinen artean umeak salbatu ahal izateko. Izan ere, herritar gehienek eskolan ikasten zuten umeak zituzten.

## Urteurrena

2005ean, leherketa gertatu eta hogeitabost urtera, Ortuellako udalak ekitaldi berezia egin zuen, hildakoak gogoratzeko.

## Telebista

2008an ETB 2ko "La Caja Negra" saioak, gas-leherketari buruzko programa bat egin zuen, gertatukoaren zergaitiak ikertu eta azalpen bat bilatzeko.

## Kanpo estekak

* (Gaztelaniaz) Albistea El Pais egunkarian 1980ko urriaren 24ean.
* Datuak: Q12263015
# Marcelino Vieira

Marcelino Vieira Brasilgo udalerri bat da, Rio Grande do Norte estatuan kokatua. 7.896 biztanle ditu 345,711 km²ko eremuan.

## Ikus, gainera

* Rio Grande do Norte

## Kanpo estekak

* Datuak: Q1786932
* Multimedia: Marcelino Vieira / Q1786932
# Marcelino Ugalde

Marcelino Ugalde Barriocanal (Lantziego, 1881eko ekainaren 2a - Bilbo, 1949ko apirilaren 23a) euskal herritar irakasle bat izan zen. Ortuellan 1914tik 1933ra bitartean aritu zen irakasle. 1933tik aurrera Bilbon aritu zen. Ortuellan egindako lana eskertuz, bere izena daraman ikastetxea eraiki zen.

## Ikus, gainera

* Marcelino Ugalde ikastetxeko hondamendia
* Datuak: Q12263013
# Luis del Campo

Luis del Campo Jesús (Iruñea, 1912ko martxoaren 31 - ib., 1995eko apirilaren 18a) nafar sendagilea eta idazlea izan zen. 1935ean Medikuntzan lizentziatu zen Zaragozako Unibertsitatean. Hainbat argitalpenetan parte hartu zuen, hala medikuntzan nola literaturan. Iruñeko Unibertsitateko lege-medikuntzako katedraduna urte askoan. 1960an Jaizki el proscrito eleberri historikoa argitaratu zuen.
# Luis del Olmo

    Artikulu hau leondar irrati-esatariari buruzkoa da; bilbotar marrazkilaria gaitzat duena beste hau da: «Olmo (marrazkilaria)»
Luis del Olmo Marote (Ponferrada, Leon, Espainia, 1937ko urtarrilaren 31-) kazetari espainiarra da, irratian ibilitakoa.
1972tik "Protagonistas" irratsaioa aurkezten du, hastapenetan RNEn eta gero COPE, Onda Cero eta Punto Radion.
Eskuindar ideologiakoa eta espainolista, beste mota batzuetako nazionalismoak jomugan izan ditu behin eta berriro. Halaber, ETAk mehatxatu izan ditu hainbatetan bai eta hiltzen saiatu ere, antza denez.

## Kanpo estekak

* (Gaztelaniaz) Luis del Olmoren webgunea
* Datuak: Q712483
* Multimedia: Luis del Olmo / Q712483
# Luis del Sol

Luis del Sol Cascajares (Arcos de Jalón, 1935eko apirilaren 6a - Sevilla, 2021eko ekainaren 20a) espainiar futbolari eta entrenatzailea izan zen.
Betisen egin zuen debuta Espainiako futbol ligan, eta bost denboraldi egin zituen bertan. Hiru urtez Real Madrilen egon ostean, Juventus FC taldearekin fitxatu zuen. Italian ere AS Roman jokatu zuen eta Betisera itzuli zen bere ibilbidea amaitzera.
Munduko bi txapelketatan eta Europako txapelketa batean parte hartu zuen Espainiako futbol selekzio nazionalarekin.
Andaluziako hainbat talde ere entrenatu zituen.

## Palmaresa
### Taldeetan

Real Madrid
* Espainiako futbol ligako lehen maila: 1960–61, 1961–62
* Futboleko Espainiako Errege Kopa: 1961–62
* Europako Kopa: 1959–60
* Kontinente arteko Futbol Kopa: 1960
Juventus
* Serie A: 1966–67
* Italiako futbol kopa: 1964–65
Roma
* Anglo-Italiar Kopa: 1972

### Espainiako selekzioa

* Europako Futbol Txapelketa: 1964

## Kanpo estekak

* Datuak: Q162892
* Multimedia: Luis del Sol / Q162892
# Luis Álvarez (arkularia)

Luis Antonio Álvarez Murillo (Mexicali, 1991ko apirilaren 13a), El Abuelo (Aitona) izenarekin ere ezaguna, arkulari Mexikarra da.

## Kirol ibilbidea

Alvarez Mexikoko gizonezkoen taldeko arkulari gisa hautatu zuten 2012ko Udako Olinpiar Jokoetan Londresen lehiatzeko, Estatu Batuetako Ogdenen 2012ko Munduko Arkularitza Kopa irabazi ondoren. Hau izan zen arkulari mexikarraren lehen olinpiar jokoak. 2012ko Olinpiar Jokoetan, gizonezkoen banakako proban, 30. postuan sailkatu zen sailkapen fasearen ostean. Ondoren, Yavor Khristovi irabazi zion lehen kanporaketan, bigarren txandan Oh Jin-Hyek kanporatu zuen, gero urrezko domina lortzea lortu zuen arkulariak. Gizonezkoen taldekako proban, Mexikok Malaysia eta Frantzia irabazi zituen finalerdietan Italiaren aurka galdu aurretik. Mexikok brontzezko domina galdu zuen. Brontzezko domina Hego Korearen aurka 215-219 emaitzarekin galdu zuen.
2020ko Udako Olinpiar Jokoetan, Alejandra Valenciarekin batera, talde mistoaren proban brontzezko domina lortu zuten.
Udako Olinpiar Jokoak :
| Urtea | Lekua | Domina | Kategoria |
| 2020 | Tokio Japonia | 03 ! | Talde mistoa |
| Panamerikar Jokoak ||||
| Urtea | Lekua | Domina | Kategoria |
| 2015 | Toronto Kanada | 01 ! | Banaka |
| 2015 | Toronto Kanada | 01 ! | Taldeka |
| Erdialdeko Amerikako eta Karibeko Jokoak ||||
| Urtea | Lekua | Domina | Kategoria |
| 2014 | Veracruz Mexiko | 01 ! | Banaka |
| 2014 | Veracruz Mexiko | 01 ! | Taldeka |

## Kanpo estekak

* Datuak: Q1706739
* Multimedia: Luis Álvarez (archer) / Q1706739
# Luis de la Cueva

Luis de la Cueva y Toledo (Cuéllar, Segovia, XV. mendea – XVI. mendea) gaztelar noble eta militarra izan zen, Beltrán II.a de la Cueva militarraren eta Bartolomé de la Cueva kardinalaren anaia. 1521ean Villalarko guduan parte hartu zuen komuneroen aurka eta Karlos I.a Espainiakoaren guardiaren kapitaina izanik, San Martzialeko guduan eta Vienako setioan parte hartu zuen.
1537an Juana Colón ezkondu zuen, Diego Colónen alaba.

## Erreferentziak

* ↑ Velasco Bayón, Balbino. (1996). Historia de Cuéllar. (4. argitaraldia) Segovia ISBN 84-500-4620-3..
* Datuak: Q5984571
# Luis Álvarez Urquieta

Luis Álvarez Urquieta (Valparaíso, 1877 – Santiago, 1945eko martxoaren 15a) Txileko artearen bildumagilea eta historialaria izan zen.

## Biografia

Pedro Álvarezen eta Hortensia Urquietaren semea, San Inazio ikastetxean ikasi zuen eta gero Txileko Banco Hipotecarioko diruzain aritu zen erretiroa hartu arte. Laura Murillo Vildósolarekin ezkondu zen, eta harekin 2 seme-alaba izan zituen.
Pinturako ikaslea, nazio mailako bildumarik onenetakoa zuen - gero Arte Ederretako Museo Nazionalari saldu zitzaiona - eta arteari buruzko hainbat ikerketa idatzi zituen: La Pintura en Chile. Colección Luis Álvarez Urquieta, La pintura en Chile durante el período colonial; eta José Gil de Castrori, Manuel Antonio Carori, Raymond Auguste Quinsac Monvoisini eta Carlos Woodi buruzko monografiak. Txileko Historia Akademiako kide ere izan zen.

## Argitaratutako lanak

* La pintura en Chile. Colección Álvarez Urquieta (1928)
* La pintura en Chile durante el periodo colonial
* El artista y pintor José Gil de Castro (1934)
* El artista pintor Carlos Chatworthy Word Taylor: prócer de la independencia sudamericana (1936)
* Breve historia de la pintura en Chile

## Irakurketa gehiago

* Carlos Gispert (2000) - Txileko Entziklopedia, Hiztegia, 1. liburukia . Editorial OCEANO. ISBN 84-494-2336-8

## Erreferentziak

* ↑ Instituto de Chile. Medallas de la Academia. .
* ↑ Fondo de Apoyo a la Investigación Patrimonial 2014. .
* ↑ Luis Álvarez Urquieta. .
* ↑ «Luis Alvarez Urquieta» Genealogía Chilena en Red.
* ↑ Espinoza, Hernán. «La historia del arte en Chile» El Centro.
* ↑ Luis Álvarez Urquieta. La pintura en Chile durante el periodo colonial. .
* ↑ Cristián Gazmuri. Histografía chilena (1842-1970). .

## Kanpo estekak

* Datuak: Q5984626
# Luis von Ahn

Luis von Ahn ( Guatemala, 1978ko abuztuaren 19a) informatikaria, enpresaria eta Carnegie Mellon Unibertsitateko informatika-irakaslea da. Duolingo, Captcha eta Recaptcha enpresen sortzailea da, azken hori 2009. urtean Google-ri saldu zitzaiona. Crowdsourcing ideiaren aitzindarietako bat da.
* Duolingo logo
* Captcha
* Recaptcha

## Duolingo

Duolingo hizkuntzak ikasteko webgune libre bat da. 85 hizkuntza ikas daitezke 24 hizkuntzatan. Aplikazioak mundu osoan 300 milioi erabiltzaile erregistratu ditu.

## Captcha

Captcha (Completely Automated Public Turing test to tell Computers and Humans Apart), galdera eta erantzunez osatutako testa da, sareko inprimakietan erabili ohi da, erabiltzailea gizakia edo makina den bereizteko. Irudi distortsionatu batean erakusten diren zenbaki edo letrak idazteko eskatzen zaio erabiltzaileari.

## Ohoreak

Informatika eta crowdsourcing gaietan egin dituen ikerketek nazioarteko ospea eta hainbat ohore eman dizkiote arlo zientifikoan eta teknologikoan. 2006an MacArthur saria irabazi zuen (Genius Award izenarekin ere ezaguna).Discover aldizkarian 50 zientzia-garun onenetariko bat izendatua izan da, 2006an Popular Science- k 10 zientzialaririk bikainenetarikoen artean kokatu zuen, eta Silicon.com- entzat teknologiako 50 pertsona garrantzitsuenetako bat izan zen. 2012an, Barack Obama Estatu Batuetako presidenteak zientzia eta ingeniaritza saria eman zion von Ahn gazteari.
2009an, Guatemalako Siglo XXI egunkariak Luis von Ahn izendatu zuen urteko pertsonaia gisa. 2011n, gaztelaniazko Foreign Policy (Atzerriko Politika) aldizkariak von Ahn aukeratu zuen Latinoamerikako intelektual garrantzitsuen gisa. 2012ko urtarrilaren 8an, Guatemalako Prensa Libre egunkariak aukeratu zuen 2011. urteko pertsonaia gisa.

## Biografia

Von Ahn Guatemala hirian jaio eta hazi zen. Guatemalako American College-n ikasi zuen. 1996an lizentziatu zen. 2000. urtean, matematikan lizentziatu zen Dukeko Unibertsitatean eta 2005ean, informatikako doktoregoa egin zuen Carnegie Mellon Unibertsitatean, Manuel Blum- en zuzendaritzapean, munduko Iinformatika-ikertzaile garrantzitsuenetako asko gainbegiratzeagatik ezaguna dena.

## Erreferentziak

* ↑ (Ingelesez) «Teaching computers to read: Google acquires reCAPTCHA» Official Google Blog (Noiz kontsultatua: 2019-07-29).
* ↑ Aretxaga @bekereke, Aitor. «Hizkuntzak ikasiz Internet itzultzeko ekinaldia» Berria (Noiz kontsultatua: 2019-07-27).
* ↑ «CAPTCHA» Eusko Jaurlaritza (Noiz kontsultatua: 2018-03-28).
* 1 2 El inventor del código Captcha ¡es guatemalteco!, sitio digital 'Yahoo! Noticias en español', 23 de setembre de 2014.
* ↑ (Ingelesez) «Congratulations, Luis von Ahn» Official Google Blog (Noiz kontsultatua: 2019-07-29).
* ↑ (Ingelesez) «President Obama Honors Outstanding Early-Career Scientists» whitehouse.gov 2012-07-23 (Noiz kontsultatua: 2019-07-29).
* ↑ «smileinsight.org.uk» www.fp-es.org (Noiz kontsultatua: 2019-07-29).
* Datuak: Q92984
* Multimedia: Luis von Ahn / Q92984
# Lustadt

Lustadt Alemaniako udalerria da. Renania-Palatinatua estatuan kokatuta dago, [[Germersheim (barrutia)|Germersheim]] barrutian. 2014an 3.280 biztanle zituen 23,51 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q22970
* Multimedia: Lustadt / Q22970
# Lustar

Lustar (frantsesez eta ofizialki: Lustar) Okzitaniako udalerri bat da. Administratiboki Frantziako Pirinio Garaiak departamenduan dago, Okzitania eskualdean. 2013an 105 biztanle zituen.

## Demografia
### Biztanleria

2007an Lustar udalerrian erroldatutako biztanleak 105 ziren. Familiak 48 ziren, horien artean 12 pertsona bakarrekoak ziren (12 bakarrik bizi ziren emakumeak eta 12 bakarrik bizi ziren emakumeak), 20 seme-alabarik gabeko familiak ziren eta 16 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 56 etxebizitza zeuden, 46 familiaren etxebizitza nagusia ziren, 5 bigarren erresidentzia ziren eta 5 hutsik zeuden. Etxebizitza guzti hauek 56etxeak ziren. 46 etxebizitza nagusietatik 39 bere jabearen bizilekua ziren, 5 alokairuan okupaturik zeuden eta 2 doan lagata zeuden; 1ek gela bat zuen, 4 etxek hiru zituzten, 20 etxek lau zituzten eta 21 etxek bost zituzten. 18 etxek euren parking plaza propioa zuten azpian. 23 etxetan ibilgailu bat zegoen eta 19 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Lustar udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 4 | 90-94 | 4 |
| 0 | 85-89 | 8 |
| 4 | 80-84 | 0 |
| 0 | 75-79 | 8 |
| 4 | 70-74 | 4 |
| 8 | 65-69 | 4 |
| 0 | 60-64 | 4 |
| 8 | 55-59 | 4 |
| 4 | 50-54 | 4 |
| 0 | 45-49 | 0 |
| 0 | 40-44 | 0 |
| 4 | 35-39 | 0 |
| 8 | 30-34 | 8 |
| 0 | 25-29 | 4 |
| 0 | 20-24 | 0 |
| 0 | 15-19 | 0 |
| 0 | 10-14 | 0 |
| 4 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 60 ziren, horien artean 46 aktiboak ziren eta 14 inaktiboak ziren. 46 pertsona aktiboetatik 45 lanean zeuden (22 gizon eta 23 emakume) eta 1 langabezian (1 emakume eta 1 emakume). 14 pertsona inaktiboetatik 9 erretiraturik zeuden, 4 ikasten zeuden eta 1 "bestelako inaktibo" gisa sailkaturik zeuden.

### Ekonomia jarduerak

2009an norbanakoentzat zegoen zerbitzu bakarra ibilgailuen konpontzeko eta nekazaritza tresnetako lantokia zen.
2000. urtean Lustar udalerrian 15 nekazaritza-ustiategi zeuden, 66 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1324958
* Multimedia: Lustar / Q1324958
# Lustgarten

Lustgarten (euskaraz Gozamenaren parkea) Alemaniako hiriburua den Berlin hiriko erdiguneko parkea da. Mitte barrutian kokatzen da, Museoen uhartean hain zuzen ere, eta bere aurrekaldetik Spree ibaia iragaten da. Parke honetan Berlingo katedrala eta Altes museoa kokatzen dira. Bertatik Unter den Linden etorbidea hasi eta Brandenburgoko atean amaitzen da.

## Iruditegia

* Lustgarten parkea Berlingo katedralako goialdetik ikusita
* Lustgarten parkearen mapa.

## Kanpo estekak

* Lustgarten parkeko irudi historikoak ikusgai (Alemanez)
* Datuak: Q702512
* Multimedia: Lustgarten (Berlin) / Q702512
# Lust for Life (abestia)

Lust for Life (euskaraz Bizitzeko Griña, literalki Bizitzarekiko Griña) 1977an Iggy Pop eta David Bowiek sortutako abesti bat da. Iggy Popek bere Lust for Life diskoaren barnean plazaratu zuen.
Aurretik mundu mailan ezaguna baldin bazen, abesti hau Trainspotting filmako soinu bandan agertu ondoren are ospetsuagoa bilakatu zen.

## Kanpo estekak

* Lust for Life abestia entzungai, Trainspotting filmako irudiak ikusgai direla (Ingelesez)
* Datuak: Q1581031
# Lussy-sur-Morges

Lussy-sur-Morges Suitzako udalerria da. Vaud kantonamenduan dago, Vaud kantonamendua barrutian. 2014an 686 biztanle zituen 2,33 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q68737
* Multimedia: Lussy-sur-Morges / Q68737